open-index/open-wikipedia-markdown huggingface dataset:
MB

Η συντομογραφία λατινικών χαρακτήρων **MB** ή **Mb** ή **mb** ή **mB** (στην αγγλική γλώσσα προφέρεται εμ-μπι) ή **μb** μπορεί να αναφέρεται :

## Μονάδες μέτρησης
* Στο MB, μονάδα μέτρησης πληροφορίας.
* Στο Mb ή αλλιώς Mbit, μονάδα μέτρησης πληροφορίας. 
* Στο mB, μονάδα μέτρησης ατμοσφαιρικής πίεσης.
* Στο mb, μονάδα μέτρησης επιφάνειας μπαρν (Barn).
* Στο μb, μονάδα μέτρησης επιφάνειας μπαρν (Barn) ή αλλιώς "outhouse".

## Άλλες χρήσεις
* Στη μητρική κάρτα ηλεκτρονικού υπολογιστή ως **Mb**. 
* Στο MacBook, ηλεκτρονικό υπολογιστή της Apple.

## Στην ελληνική γλώσσα
*Ως **ΜΒ΄** ή **μβ΄** στον αριθμό 42 στο ελληνικό σύστημα αρίθμησης.
Σαμίρ Κουντάρ

Ο **Σαμίρ Κουντάρ** (20 Ιουλίου 1962 - 19 Δεκεμβρίου 2015) ήταν Δρούζος Λιβανέζος, μέλος του Μετώπου για την Απελευθέρωση της Παλαιστίνης, ο οποίος είχε καταδικαστεί για φόνο από ισραηλινό δικαστήριο.

## Βιογραφία
Γεννήθηκε το 1962 στο Aabey, Λίβανου, και από μικρή ηλικία έγινε μαχητής της *Μετώπου για την Απελευθέρωση της Παλαιστίνης*. Έγινε ιδιαίτερα γνωστός όταν στις 22 Απριλίου 1979, σε ηλικία 16 ετών, πήρε μέρος σε επίθεση στην πόλη Ναχαρίγια του κατεχόμενης Παλαιστίνης

Η απελευθέρωσή του ήταν πάγιο αίτημα των παλαιστινιακών οργανώσεων. Το 2003 η Ισραηλινή κυβέρνηση είχε αρνηθεί την απελευθέρωση του σε συμφωνία ανταλλαγής αιχμαλώτων με την Χεζμπολάχ. Το 2006 σε νέα συμφωνία ανταλλαγής αιχμαλώτων, ο αρχηγός της Χεζμπολάχ Χασάν Νασράλα απαίτησε μεταξύ άλλων και την απελευθέρωση του Κουντάρ. Η Ισραηλινή κυβέρνηση αρνήθηκε εκ νέου και στη διάρκεια της διαμάχης του 2006 βομβάρδισε τον Λίβανο .

Τον Ιούλιο του 2008 η Ισραηλινή κυβέρνηση δέχτηκε την απελευθέρωση του με ανταλλαγή την απελευθέρωση δύο Ισραηλινών στρατιωτών . Ο Κουντάρ απελευθερώθηκε στις 16 Ιουλίου και στον Λίβανο οι αρχές τον υποδέχτηκαν με τιμές ήρωα, γεγονός που οδήγησε στις διαμαρτυρίες πολλών πολιτών στο διαδίκτυο. 

Στις 19 Δεκεμβρίου του 2015, ο Κουντάρ σκοτώθηκε από έκρηξη στα περίχωρα της Δαμασκού.

## Παραπομπές


Κουντάρ
Φωτεινό νέφος

[right|thumb|300px|Φωτεινό νυκτερινό νέφος πάνω από τη [Σουηδία.]]
[right|thumb|300px|Φωτεινό νυκτερινό νέφος πάνω από την [Ολλανδία.]]

Το **φωτεινό νέφος** ή **φωτεινό νυχτερινό νέφος** ή **νυχαυγές νέφος** (**noctilucent cloud**) είναι ένας σπάνιος τύπος νέφους που δημιουργείται από παγοκρυστάλλους και μετεωρική σκόνη σε εξαιρετικά μεγάλο ύψος και είναι το υψηλότερο νέφος που παρατηρείται στην ατμόσφαιρα της Γης.

## Βασικά στοιχεία
μικρογραφία|'Ενα νυχαυγές νέφος πάνω από την λίμνη Σάιμαα στην Φινλανδία.
Τα νέφη αυτά σχηματίζονται σε υψόμετρο 76 έως 85 χιλιόμετρα (47 έως 53 μίλια), δηλαδή στα ανώτερα όρια της Μεσόσφαιρας. Λόγω του τεράστιου ύψους, εξακολουθούν να φωτίζονται για αρκετή ώρα μετά τη δύση του Ηλίου, εξ ου και η ονομασία «φωτεινό νυχτερινό νέφος», αν και για την ακρίβεια φαίνονται κατά το λυκόφως, ενώ αντιθέτως είναι πολύ θαμπά για να είναι ορατά την ημέρα. Η απόχρωσή τους είναι αργυρόλευκη ή κυανόλευκη και είναι ορατά μόνο σε περιοχές μεγάλου γεωγραφικού πλάτους, πολικές και υπο-πολικές, και ιδιαίτερα κατά τις θερινές νύχτες, όταν και είναι εξαιρετικά φωτεινά. Σπανιότερα έχουν εμφανιστεί και σε μέσα γεωγραφικά πλάτη (σε χώρες όπως το Ηνωμένο Βασίλειο, η Γερμανία, η Ολλανδία ή και ακόμα νοτιότερα), αλλά τότε είναι λιγότερο έντονα ορατά.

Παρά τη μικρή σχετική πυκνότητα του αέρα και κατά συνέπεια τη σπανιότητα των υδρατμών σε τόσο μεγάλο ύψος, ο σχηματισμός του νέφους αυτού είναι δυνατός, καθόσον αυτό το ύψος θεωρείται το ψυχρότερο της ατμόσφαιρας και τα έστω ελάχιστα ίχνη υδρατμών που μπορεί να βρεθούν εκεί γρήγορα μετατρέπονται σε παγοκρυστάλλους. Η όψη του φωτεινού νέφους είναι συνήθως κυματοειδής, που αποτελεί και το χαρακτηριστικό ενδεικτικό της παρουσίας ισχυρών ανέμων στο ύψος του σχηματισμού του.

## Παραπομπές


Κατηγορία:Νέφη
Ένωση για τη Μεσόγειο

Η **Ένωση για τη Μεσόγειο** (γαλλικά: *Union pour la Méditerranée*, πρωτύτερα γνωστή ως **Μεσογειακή Ένωση**, στα γαλλικά: *Union méditerranéenne*), είναι κοινότητα που αποτελείται από τα κράτη-μέλη της ΕΕ και άλλα κράτη που διαβρέχονται από τη Μεσόγειο αλλά δεν ανήκουν στην ΕΕ. Ιδρύθηκε στις 13 Ιουλίου του 2008 από το Γάλλο Πρόεδρο Νικολά Σαρκοζύ. Ο ηγέτης πρότεινε για πρώτη φορά την ιδέα ως εναλλακτική πρόταση για την ένταξη της Τουρκίας στην Ευρωπαϊκή Ένωση. Ωστόσο, τα σχέδια απέτυχαν και η ιδέα σύντομα εγκαταλείφθηκε. Το Μάρτιο του 2008 η Τουρκία δέχτηκε να συμμετάσχει στην Ένωση, καθώς έλαβε εγγυήσεις ότι δεν πρόκειται να αποτελέσει εναλλακτική λύση στο να γίνει η ίδια κράτος-μέλος της ΕΕ.

## Μέλη
Η Ένωση αποτελείται από όλα τα κράτη της ΕΕ και όλες τις χώρες της ζώνης της Μεσογείου ή εκείνες που συμμετέχουν στην Ευρωμεσογειακή Συνεργασία. Η ιδέα για την Ένωση αφορά την ύπαρξη συνδέσμου ανάμεσα στην Ευρώπη, στη Βόρεια Αφρική και στη Μέση Ανατολή.

Οι αρχικές προτάσεις προέβλεπαν να γίνουν μέλη της ένωσης μόνο τα κράτη μέλη της ΕΕ που συνορεύουν με τη Μεσόγειο, δηλαδή: Γαλλία, Ελλάδα, Ισπανία, Ιταλία, Κύπρος, Μάλτα και Σλοβενία. Οι υπόλοιπες χώρες όμως δυσαρεστήθηκαν, όπως η Γερμανία κι έτσι συμπεριελήφθησαν όλες οι χώρες της ΕΕ και άλλαξε και η ονομασία από Μεσογειακή Ένωση σε Ένωση για τη Μεσόγειο.

### Τρέχοντα κράτη-μέλη
* Αίγυπτος
* Αλβανία
* Αλγερία
* Αυστρία
* Βέλγιο
* Βοσνία-Ερζεγοβίνη
* Βουλγαρία
* Γαλλία
* Γερμανία
* Δανία
* Ελλάδα
* Εσθονία
* Ηνωμένο Βασίλειο
* Ιορδανία
* Ιρλανδική Δημοκρατία
* Ισπανία
* Ισραήλ
* Ιταλία
* Κροατία
* Κύπρος
* Λετονία
* Λίβανος
* Λιβύη (παρατηρητής)
* Λιθουανία
* Λουξεμβούργο
* Μάλτα
* Μαρόκο
* Μαυριτανία
* Μαυροβούνιο
* Μονακό
* Ουγγαρία
* Παλαιστίνη (Παλαιστινιακή Αρχή)
* Πολωνία
* Πορτογαλία
* Ρουμανία
* Σλοβακία
* Σλοβενία
* Σουηδία
* Συρία
* Τουρκία
* Τσεχία
* Τυνησία
* Φινλανδία

## Παραπομπές


## Εξωτερικοί σύνδεσμοι
* The Mediterranean Union: Dividing the Middle East and North Africa

Ενωση Μεσογειο|Ενωση
Κατηγορία:Διεθνείς οργανισμοί με έδρα την Ευρώπη
Γκιόργκι Κολόνικς

Ο **Γκιόργκι Κολόνικς** (*György Kolonics*) ήταν Ούγγρος αθλητής του κανόε καγιάκ, ο οποίος αναδείχθηκε Ολυμπιονίκης στο άθλημά του και επίσης κατέκτησε 15 χρυσά μετάλλια σε Παγκόσμια πρωταθλήματα, αριθμός που αποτελεί ρεκόρ.

## Βιογραφία
Γεννήθηκε στη Βουδαπέστη στις 4 Ιουνίου του 1972. Είχε το ψευδώνυμο **Kolo** και ξεκίνησε το άθλημά του στην ομάδα του Σπάρτακου Βουδαπέστης. Αργότερα εντάχθηκε στο δυναμικό της Κσέπελ (Csepel), όπου και παρέμεινε σε όλη τη διάρκεια της καριέρας του.

## Πορεία προς τις διακρίσεις
To 1991 εκπροσώπησε για πρώτη φορά την Ουγγαρία στο παγκόσμιο πρωτάθλημα εκείνης της χρονιάς. Πέτυχε την 5η και την 6η θέση στα αγωνίσματα του C4. Στους Ολυμπιακούς Αγώνες του 1992 στη Βαρκελώνη ήταν 5ος και 6ος στα αγωνίσματα του C2. Μετά τους αγώνες αυτούς, αποτέλεσε δίδυμο με τον Κσάμπα Χορβάτ και μονοπώλησαν το διπλό στα επόμενα χρόνια. Κατέκτησαν μαζί το πρώτο τους χρυσό μετάλλιο στο Παγκόσμιο πρωτάθλημα του 1993. Το 1995 κατέκτησαν 5 χρυσά μετάλλια στο παγκόσμιο πρωτάθλημα εκείνης της χρονιάς, ενώ στους Ολυμπιακούς Αγώνες του 1996 κέρδισαν χρυσό μετάλλιο στο C2 στα 500 μέτρα (στο φώτο φίνις) και ένα χάλκινο μετάλλιο στο αγώνισμα των 1000 μέτρων του C2 . Συνολικά κέρδισαν 11 χρυσά μετάλλια σε αγωνίσματα C2 και C4 σε παγκόσμια πρωταθλήματα.

Ο Χορβάτ αποσύρθηκε το 1998 και ο Κολόνικς αγωνίστηκε στο απλό. Στους Ολυμπιακούς Αγώνες του 2000 κατέκτησε ένα χρυσό μετάλλιο στο C1, στα 500 μέτρα. Εν συνεχεία επέστρεψε στο διθέσιο, με συναθλητή τον Γκιόργκι Κόζμαν. Οι δυο τους κατέκτησαν ένα χάλκινο μετάλλιο στα 1000 μέτρα στο C2 κατά τους Ολυμπιακούς Αγώνες του 2004 στην Αθήνα και ένα χρυσό μετάλλιο στα παγκόσμια πρωταθλήματα του 2006 και 2007, στα 500 μέτρα του διθέσιου κανόε.

Οι δυο τους θα εκπροσωπούσαν την Ουγγαρία στα 500 και 1000 μέτρα του διθέσιου κανόε και στους Ολυμπιακούς Αγώνες του 2008 στο Πεκίνο. Θα ήταν οι πέμπτοι Ολυμπιακοί Αγώνες για τον Κολόνικς.

## Θάνατος
Ο Κολόνικς απεβίωσε λίγες ημέρες πριν από την έναρξη των Ολυμπιακών Αγώνων, στις 15 Ιουλίου του 2008 έπειτα από καρδιακή προσβολή στη Βουδαπέστη. Ο θάνατος επήλθε κατά την προπόνησή του για τους Ολυμπιακούς. Οι νοσοκόμοι που έσπευσαν στο πλευρό του ήταν αδύνατο να τον επαναφέρουν στη ζωή.

## Παραπομπές


Κατηγορία:Ούγγροι Ολυμπιονίκες
Κατηγορία:Ούγγροι αθλητές του κανόε καγιάκ
Λαμπρότητα

**Λαμπρότητα** είναι το φυσικό μέγεθος μέτρησης του φωτός ανά τη φαινόμενη φωτιστική επιφάνεια. Ο παρατηρητής αντιλαμβάνεται το φωτιστικό σώμα ως μια φωτιστική επιφάνεια κάθετη στην κατεύθυνση παρατήρησης, δηλαδή η φαινόμενη φωτιστική επιφάνεια είναι η γεωμετρική προβολή του φωτιστικού στην οθόνη του παρατηρητή. Επιπλέον, ο παρατηρητής δέχεται το φως που στέλνει το φωτιστικό προς την κατεύθυνση παρατήρησης. Τα παραπάνω περιγράφουν τον ορισμό της λαμπρότητας, η φωτεινή ένταση διά το εμβαδόν της φαινόμενης φωτιστικής επιφάνειας:

L=I/S

όπου I η φωτεινή ένταση και S το εμβαδόν της φαινόμενης φωτιστικής επιφάνειας

Η λαμπρότητα χαρακτηρίζει το πώς αντιλαμβάνεται ένας παρατηρητής πόσο φωτίζει ένα φωτιστικό σώμα, ή ισοδύναμα πόση θάμπωση προκαλεί το φωτιστικό στον παρατηρητή. Όσο μεγαλύτερη είναι η φαινόμενη επιφάνεια, η φωτεινή ένταση διαχέεται σε μεγαλύτερο μέρος της οθόνης του παρατηρητή, οπότε το φωτιστικό φαίνεται λιγότερο λαμπρό. Αντίθετα, αν ο παρατηρητής αντιλαμβάνεται ότι δέχεται όλη τη φωτεινή ένταση σε ένα σημείο, τότε η λαμπρότητα απειρίζεται και το συγκεκριμένο σημείο θαμπώνει τον παρατηρητή.

## Μονάδες μέτρησης
Η λαμπρότητα στο Διεθνές Σύστημα Μονάδων (SI) μετριέται σε νέα κηρία (*candelae*) ανά τετραγωνικό μέτρο: **cd/m<sup>2</sup>**. Στη πράξη όμως συνεχίζεται η χρήση των μονάδων στίλβη, με σύμβολο **sb**, που είναι ίση μ' ένα κηρίο ανά τετραγωνικό εκατοστόμετρο (**1cd/cm<sup>2</sup>**) και το λάμπερτ, με σύμβολο **L**, που είναι ίσο με *1πcd/cm<sup>2</sup>*.

## Εξωτερικοί σύνδεσμοι

Κατηγορία:Θεμελιώδεις έννοιες της φυσικής
Κατηγορία:Φως
Κατηγορία:Φωτομετρία
Χρωματίνη

Η **χρωματίνη** είναι βασικό συστατικό του πυρήνα των κυττάρων και ιδίως των χρωμοσωμάτων. Σήμερα είναι γνωστό ότι το υλικό της συνίσταται από DNA, μαζί με ιστόνη καθώς και από μη ιστονικές πρωτεΐνες.
## Τρόπος εμφάνισης
Η χρωματίνη παρουσιάζεται υπό μορφή κοκκίων ή δισκίων καλουμένων "*χρωμομερών*" που συνδέονται με λεπτά νήματα τα "*χρωμονήματα*". Κατ΄ άλλους αυτή σχηματίζει ένα είδος πλέγματος μέσα στη βασική ουσία του πυρήνα (της λινίνης ή αχρωματίνης), ενώ κατ΄ άλλους αυτή είναι απλωμένη σε όλη τη μάζα αυτού. Τον πρώτο χαρακτήρα της χρωματίνης δέχονται ανεπιφύλακτα όλοι οι γενετιστές.
## Η σύστασή του
Η χρωματίνη αποτελείται από νουκλεοπρωτεΐδια, δηλαδή ετεροπρωτεΐνες πλούσιες σε θυμονουκλεϊκό οξύ (που προέρχεται από τέσσερα νουκλεοτίδια έκαστο των οποίων περιέχει ένα μόριο φωσφορικού οξέος, ενωμένο με ένα σάκχαρο και μία πρωτεϊνική βάση: γουανίνη, ή αδενίνη, ή θυμίνη, ή κυτοσίνη).
Το όνομά της οφείλεται από το γεγονός ότι χρωματίζεται εύκολα  από τις χρωστικές ουσίες.

Γενικά είναι μία νουκλεοπρωτεΐνη που συνίσταται από DNA, από μικρή ποσότητα RNA και από πρωτεΐνες σε ποσοστό που ξεπερνά το 50% του βάρους της. Η χρωματίνη στις διάφορες φάσεις της ζωής του κυττάρου παρουσιάζεται και με διαφορετική μορφή. Όταν το κύτταρο δεν είναι στη φάση της διαίρεσης του, η χρωματίνη παρουσιάζεται με τη μορφή ενός πλέγματος, που λέγεται **δίκτυο χρωματίνης**. Το δίκτυο αυτό αποτελείται από μεμονωμένες ίνες και από κοκκία. Καθεμιά από τις ίνες αυτές είναι το αποτέλεσμα μιας πολύπλοκης περιέλιξης του μορίου του DNA γύρω από τις πρωτεΐνες, οι οποίες μετέχουν στη δομή της χρωματίνης. Όταν το κύτταρο διαιρείται, η χρωματίνη συμπυκνώνεται και παίρνει τελικά τη μορφή δομών, που ονομάζονται **χρωμοσώματα**.
## Χρωμοσώματα
Τα χρωμοσώματα που υπάρχουν στα σωματικά κύτταρα των ανώτερων οργανισμών παρουσιάζονται σε ζευγάρια. Τα χρωμοσώματα που ανήκουν στο ίδιο ζευγάρι χαρακτηρίζονται ως **ομόλογα**. Τα μέλη ενός ζευγαριού ομόλογων χρωμοσωμάτων μορφολογικά είναι όμοια μεταξύ τους, έχουν δηλαδή ίδιο σχήμα και μέγεθος. Η πιο ενδιαφέρουσα όμως ομοιότητα των ομόλογων χρωμοσωμάτων είναι ότι περιέχουν γονίδια που ελέγχουν το ίδιο γνώρισμα, με τον ίδιο ή με διαφορετικό τρόπο, και επίσης ότι τα γονίδια αυτά εδράζονται στην ίδια θέση (**γονιδιακός τόπος**) και στα δύο χρωμοσώματα. Κύτταρα που έχουν τα χρωμοσώματά τους και συνεπώς τα γονίδιά τους σε ζευγάρια χαρακτηρίζονται ως **διπλοειδή** (**2n**), σε αντίθεση με τα κύτταρα που περιέχουν μία απλή σειρά χρωμοσωμάτων και γονιδίων, όπως οι γαμέτες, τα οποία χαρακτηρίζονται ως **απλοειδή** (**n**). 

Ο αριθμός των χρωμοσωμάτων που υπάρχει στα κύτταρα των διαφορετικών φυτικών και ζωικών ειδών είναι αυστηρά καθορισμένος. Κάθε απόκλιση από αυτόν προκαλεί μεταβολές στα χαρακτηριστικά και διακυμάνσεις στη βιωσιμότητα των οργανισμών ενός είδους που την παρουσιάζει.
## Παραπομπές


Κατηγορία:Μοριακή γενετική
Κατηγορία:Κυτταρολογία
Doda

Η **Dorota Aqualiteja Rabczewska** (15 Φεβρουαρίου 1984), γνωστή ως **Doda**, είναι Πολωνή τραγουδίστρια.

## Βιογραφία
Γεννήθηκε στις 15 Φεβρουαρίου του 1984 στην πόλη της Πολωνίας, Ciechanow. Είναι από τις πιο διάσημες Πολωνές τραγουδίστριες και έχει κερδίσει μέχρι τώρα ένα μεγάλο αριθμό βραβείων στην χώρα της. Στις 25 Φεβρουαρίου 2005 παντρεύτηκε τον Πολωνό ποδοσφαιριστη Radoslaw Majdan ενώ τον ίδιο χρόνο κέρδισε στο Μουσικό φεστιβάλ Sopot καθώς και στο Svebny Slowik Music Award. Η καριέρα της ξεκίνησε στο συγκρότημα Virgin το 2000 από το οποίο αποχώρησε το 2007. Έχει κερδίσει 3 βραβεία στο Viva Comet 2007 για την Καλλιτέχνιδα της χρονίας, το πρόσωπο της χρονιάς και για το καλύτερο Videoclip του 2007 (για το videoclip "Katharsis"). Στα βραβεία MTV Europe η Doda κερδίζει στην κατηγορία "Καλύτερη Πολωνή καλλιτέχνιδα". Επίσης έχει πραγματοποιήσει φωτογράφιση για το Playboy ενώ έχει ποζάρει και στο CKM.

## Δισκογραφία
### Άλμπουμς
*2002 Virgin
*2004 Bimbo
*2005 Ficca
*2007 Diamond Bitch
*2011 The Seven Temptations
* 2016 Choni
* 2019 Dorota
* 2022 Aquaria

### Σινγκλς
* 2002  *To Ty*
* 2002  *Mam Tylko Ciebie*
* 2003  *Nie Złość Dody*
* 2004  *Dżaga*
* 2004  *Kolejny Raz*
* 2004  *Nie Zawiedź Mnie*
* 2005  *Piekarnia*
* 2005  *Znak Pokoju*
* 2005  *2 Bajki*
* 2006  *Szansa*
* 2006  *Dezyda*
* 2006  *Opowiem Ci*
* 2006  *Dla R. (Nieważne dziś jest)*
* 2006  *Inni Przyjaciele*
* 2007  *Katharsis*
* 2007  *To Jest To*
* 2008  *Nie Daj Się*
* 2009  *Dziękuję*
* 2010  *Bad Girls*
* 2010  *My Way or No Way*

## Παραπομπές


## Εξωτερικοί σύνδεσμοι

* Επίσημη Ιστοσελίδα

Κατηγορία:Πολωνές τραγουδίστριες
J. Holiday

Ο **J. Holiday** (γεννήθηκε ως **Nahum Grymes**) είναι Αμερικανός τραγουδιστής της R&B, περισσότερο γνωστός για τα δύο του σινγκλ, με τίτλο "Bed " και "Suffocate." Ο ίδιος περιγράφει τη μουσική του ως *σόουλ της παλαιάς σχολής με μίξη χιπ χοπ*.

## Βιογραφία
### Πρώτα χρόνια
Γεννήθηκε στις 6 Σεπτεμβρίου του 1982 στην Ουάσιγκτον. Ο πατέρας του ήταν ιεροκήρυκας και τον ίδιο μεγάλωσε η μητέρα του. Πολύ σύντομα εντυπωσιάστηκε από συγκροτήματα της ριθμ εν μπλουζ, όπως οι Boyz II Men, H-Town και Jodeci, όπως επίσης και με τη χιπ χοπ των Jay-Z και Outkast. Στη διάρκεια ενός διαγωνισμού ταλέντων στο Γυμνάσιο, τραγούδησε για πρώτη φορά, στα 14 χρόνια του. Το ντεμπούτο του έγινε το 2006 και έγινε διάσημος μετά την κυκλοφορία του τραγουδιού του "Bed" το 2007. Το σινγκλ έφτασε στο #5 στο Billboard Hot 100 και στο #1 στο Billboard Hot R&B/Hip-Hop Songs . Το πρώτο του άλμπουμ, με τίτλο Back of My Lac' έγινε χρυσό στις ΗΠΑ, καθώς πούλησε πάνω από 500.000 αντίτυπα. Επιτυχία σημείωσε και το δεύτερό του σινγκλ, με τίτλο "Suffocate" .

## Δισκογραφία
### Albums

### Singles

### Featured singles

### Ειδικές συμμετοχές

### Mixtape
* *Chocolate City Mixtape: They Don't Sing No More* (2007)

## Παραπομπές


## Εξωτερικοί σύνδεσμοι
*  Επίσημος ιστότοπος του J. Holiday
*  Σελίδα του καλλιτέχνη στο Myspace

Κατηγορία:Αμερικανοί τραγουδιστές
Ντενπασάρ

Η **Ντενπασάρ** είναι πόλη της Ινδονησίας που βρίσκεται στο νότιο μέρος του νησιού Μπαλί και είναι η πρωτεύουσα του. Οι μόνιμοι κάτοικοι της πόλης είναι 788.445 (2010).

## Ιστορία
Η **Ντενπασάρ** ήταν η πρωτεύουσα του βασιλείου του Μπαντούνγκ. Κατακτήθηκε από τους Ολλανδούς κατά τη διάρκεια της ολλανδικής επέμβασης στο Μπαλί το 1906. Το βασιλικό παλάτι λεηλατήθηκε από τους Ολλανδούς, αφήνοντας την σημερινή κεντρική πλατεία "Ταμάν Πουπουτάν" στην οποία ένα άγαλμα θυμίζει την μάχη που δόθηκε.

## Παραπομπές


Κατηγορία:Πόλεις της Ινδονησίας
PL

Η συντομογραφία λατινικών χαρακτήρων **PL** ή **pL** ή **pl** ή **.pl** (στην αγγλική γλώσσα προφέρεται πι-ελ) μπορεί να αναφέρεται:
* Ως **PL**
** στη σειρά βιβλίων Patrologia Latina (Λατινική Πατρολογία) με έργα χριστιανών πατέρων και εκκλησιαστικών συγγραφέων που έγραψαν στα Λατινικά
** στο Πανεπιστημιακό πρωτάθλημα καλαθοσφαίρισης ΗΠΑ.
** στην κωδική ονομασία της Πολωνίας κατά ISO 3166-1
* Ως **pl** στην Πολωνική γλώσσα κατά ISO 639-1
* Ως **.pl**
** στον top-level domain κωδικό για την Πολωνία στο διαδίκτυο.
** κατάληξη αρχείων της γλώσσας Perl
** κατάληξη αρχείων της γλώσσας Prolog
*Ως pL στην υποδιαίρεση της μονάδας μέτρησης όγκου (picoLitre), δες Λίτρο
PG

Η συντομογραφία **PG** ή **pg** ή **.pg** (προφέρεται πι-τζι) μπορεί να αναφέρεται:

* Ως **PG** αναφέρεται στην συλλογή κλασικών εργών Patrologia Graeca 
## Γεωγραφικοί προσδιορισμοί
* Ως .pg στον top-level domain κωδικό για την Παπούα Νέα Γουινέα στο Διαδίκτυο.
* Ως PG στη χώρα Παπούα Νέα Γουινέα κατά ISO 3166-1 country code.
## Άλλες χρήσεις
* Ως **pg** σε εντολή του λειτουργικύ συστήματος UNIX.
* Στην αεροπορική εταιρεία Bangkok Airways κατά IATA.
Σιλεσική γλώσσα

thumb|Σιλεσική γλώσσα (G1, G2)
Η **Σιλεσική γλώσσα** (σιλεσικά: *ślōnskŏ gŏdka*, *ślōnski*, *po naszymu*) είναι η τοπική γλώσσα της Άνω Σιλεσίας, μίας ιστορικής περιοχής της κεντρικής Ευρώπης που σήμερα είναι διαμοιρασμένη ανάμεσα στην Πολωνία και την Τσεχία. Ανήκει στην οικογένεια των λεχιτικών, όπου κυριαρχούν τα πολωνικά, για τη μεταξύ τους σχέση κάποιοι επιστήμονες υποστηρίζουν ότι είναι διαφορετικές γλώσσες, άλλοι ότι η σιλεσική είναι διάλεκτος της πολωνικής.

Σύμφωνα με την απογραφή του 2011, περίπου 509 000 πολωνοί πολίτες δήλωσαν ότι αποτελεί τη μητρική τους γλώσσα σε σύνολο 817.000 που δήλωσαν σιλεσικής εθνικής ταυτότητας. Στη μεριά της Τσεχίας υπολογίζεται ότι υπάρχουν περίπου 100.000 ομιλητές μιας σιλεσικής διαλέκτου.

## Αλφάβητο
Η γλώσσα γράφεται στην πολωνική παραλλαγή του λατινικού αλφαβήτου. 

**Aa Ãã Bb Cc Ćć Dd Ee Ff Gg Hh Ii Jj Kk Ll Łł Mm Nn Ńń Oo Ŏŏ Ōō Ôô Õõ Pp Rr Ss Śś Tt Uu Ww Yy Zz Źź Żż**

## Παραπομπές



Κατηγορία:Δυτικές Σλαβικές γλώσσες
Κατηγορία:Λεχιτικές γλώσσες
Χάραλντ Β΄ της Δανίας

Ο **Χάραλντ Β΄ της Δανίας** (*Harald 2.*, 989 – 1018) ήταν βασιλιάς της Δανίας (1014 – 1018), μεγαλύτερος γιος και διάδοχος του βασιλιά της Δανίας Σβεν Α΄ του διχαλογένη και της Σίγκριντ της Υψηλής. Έμεινε αντιβασιλιάς στη Δανία την εποχή που ο πατέρας του εκστράτευε στην Αγγλία κατά τον βασιλιά Έθελρεντ του πρεσβύτερου με τον μικρότερο αδελφό του Κνούτο. Διαδέχθηκε τον πατέρα του στη Δανία, ενώ τον ίδιο σε τέσσερα χρόνια τον διαδέχθηκε ο αδελφός του Κνούτος, που ήταν ήδη βασιλιάς της Αγγλίας.

## Παραπομπές


## Εξωτερικοί σύνδεσμοι
* 

Κατηγορία:Βασιλείς της Δανίας
Κατηγορία:Οίκος των Κνύτλινγκα
Ρυθμός κυματοδήγησης

Ο **Ρυθμός κυματοδήγησης** της ηλεκτρομαγνητικής ακτινοβολίας είναι η μετρούμενη ένταση πεδίου σε επίπεδο κάθετο στην κατεύθυνση διάδοσης του ηλεκτρομαγνητικού κύματος. Παρατηρούνται κατά τη διάδοση ραδιοκυμάτων και μικροκυμάτων περιορισμένα μέσα σε κυματοδηγό, σε οπτικά κύματα μέσα σε οπτικές ίνες καθώς και στα λέιζερ.

Οι ρυθμοί κυματοδήγησης προκύπτουν εξαιτίας των οριακών συνθηκών στα τοιχώματα του κυματοδηγού. Οι επιτρεπόμενοι ρυθμοί μπορούν να βρεθούν με την επίλυση των εξισώσεων του Maxwell.

## Τύποι Ρυθμών

Οι ρυθμοί κυματοδήγησης διακρίνονται στους παρακάτω: 

;**ΤΕΜ** (Transverse ElectroMagnetic) ρυθμοί :
Εz = Hz = 0, δηλαδή υπάρχουν εγκάρσιες συνιστώσες για το μαγνητικό και το ηλεκτρικό πεδίο. Οι ορθογωνικοί κυματοδηγοί δεν μπορούν να υποστηρίξουν ΤΕΜ ρυθμούς.

;**ΤΕ** (Transverse Electric) ρυθμοί 
Εz = 0, δηλαδή υπάρχει εγκάρσια συνιστώσα μόνο για το ηλεκτρικό πεδίο.

;**ΤM** (Transverse Magnetic) ρυθμοί :
Hz = 0, δηλαδή υπάρχει εγκάρσια συνιστώσα μόνο για το μαγνητικό πεδίο.

;**HEM** (Hybrid ElectroMagnetic) ρυθμοί :
Η ηλεκτρική και η μαγνητική συνιστώσα του κύματος δεν είναι κάθετες στην κατεύθυνση διάδοσης.

Κατηγορία:Ηλεκτρομαγνητική ακτινοβολία
Κατηγορία:Οπτικές ίνες
Κατηγορία:Κυματική
Ταξινομία

Η **Ταξινομία** είναι η επιστήμη της ταξινόμησης. Τα διάφορα ταξινομικά συστήματα αποτελούνται από ταξινομικές μονάδες οι οποίες συχνά κατατάσσονται ιεραρχικά σε ταξινομικές βαθμίδες έχοντας μεταξύ τους σχέσεις υποείδους/υπερείδους. Για παράδειγμα, η ταξινομική μονάδα «αυτοκίνητο» είναι υποείδος της ταξινομικής μονάδας «όχημα». Έτσι κάθε αυτοκίνητο είναι και όχημα, αλλά κάθε όχημα δεν είναι και αυτοκίνητο.

## Βιολογία
Ο κλάδος της Βιολογίας που ασχολείται με την συστηματική ταξινόμηση των ειδών λέγεται Συστηματική. Σε αυτή συμπεριλαμβάνεται και η Ταξινομία του Λινναίου.

*
Κατηγορία:Ιεραρχία
Υποείδος

Στην βιολογική ταξινόμηση, ο όρος **υποείδος** (λατινικά: *subspecies*, συντομ. **ssp.** (ζωολ.) ή **subsp.** (βοτ.)) αναφέρεται σε μια μονάδα του πληθυσμού ενός είδους που ζει σε μια υποδιαίρεση της παγκόσμιας εξάπλωσης του είδους και ποικίλλει από άλλους πληθυσμούς στα μορφολογικά τους χαρακτηριστικά. Ένα υποείδος δεν μπορεί να αναγνωριστεί ανεξάρτητα. Ένα είδος αναγνωρίζεται ως κάποιο που δεν έχει υποείδη ή έχει τουλάχιστον δύο, συμπεριλαμβανομένων των εξαφανισμένων.

## Παραπομπές

Κατηγορία:Ταξινομία
Αρχή Ηλεκτρισμού Κύπρου

Η **Αρχή Ηλεκτρισμού Κύπρου**, περισσότερο γνωστή με τα αρχικά **ΑΗΚ,** σήμερα κατέχει το μονοπώλιο στην παραγωγή ηλεκτρικής ενέργειας στην Κύπρο, παρά το γεγονός ότι η αγορά είναι ανοικτή σε άλλες εταιρείες. Είναι επίσης ιδιοκτήτρια του συστήµατος µεταφοράς καθώς και ιδιοκτήτρια και υπεύθυνη για την διαχείριση του συστήµατος διανοµής.

Λειτουργεί μέσω τριών σταθμών παραγωγής ηλεκτρικής ενέργειας που χρησιμοποιούν ως καύσιμο το ντίζελ:

* Δεκέλεια
* Μονή
* Βασιλικός

Η συνολική παραγωγή ηλεκτρικής ενέργειας το 2005 ήταν 4348,0 GW
## Εξωτερικοί σύνδεσμοι
*Επίσημη Ιστοσελίδα ΑΗΚ

Κατηγορία:Ελληνικές επιχειρήσεις ηλεκτρικής ενέργειας
Κατηγορία:Εταιρίες εισηγμένες στο Χρηματιστήριο Αθηνών
Θύμαινα

[μικρογραφία|Η Νήσος Θύμαινα όπως φαίνεται από τους [Φούρνοι (νησί)|Φούρνους]]
Η **Θύμαινα** είναι νησί, αλλά και παράλιος οικισμός, του συμπλέγματος των Φούρνων που βρίσκεται μεταξύ Σάμου και Ικαρίας. Παλαιότερα (μέχρι το 1940) λεγόταν και **Φύμαινα******. Κατά μία εκδοχή το όνομα Θύμαινα πιστεύεται ότι οφείλεται στα πολλά θυμάρια που υπάρχουν στο νησί. Είναι το δεύτερο μεγαλύτερο νησί του συμπλέγματος μετά τους Φούρνους με έκταση 10,071 τ.χλμ.. Ο πληθυσμός της σύμφωνα με την απογραφή του 2011 είναι 136 κάτοικοι ενώ στον δεύτερο οικισμό του νησιού την *Κεραμειδού* απογράφησαν 7 κάτοικοι.

Η **Κεραμειδού** είναι πολύ μικρός παράλιος οικισμός ο οποίος βρίσκεται στην ανατολική πλευρά και σε μικρή απόσταση με τα πόδια νότια από τον οικισμό της Θύμαινας σε έναν μικρό κόλπο με αμμώδη παραλία και λίγα αρμυρίκια. Tο όνομα της οφείλεται σε κάποιο πλοίο που ναυάγησε γεμάτο κεραμίδια στα τέλη του 18ου αιώνα, το οποίο εντοπίστηκε και ερευνήθηκε από την Εφορεία Εναλίων Αρχαιοτήτων. Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στην τότε κοινότητα Φούρνων Κορσεών και σύμφωνα με το Πρόγραμμα «Καλλικράτης» υπάγεται στον Δήμο Φούρνων Κορσεών ενώ σύμφωνα με την απογραφή του 2011 απογράφησαν 7 κάτοικοι.

 Η εξέλιξη του πληθυσμού του νησιού φαίνεται στον παρακάτω πίνακα.

Το 2008 στο δημοτικό σχολείο του νησιού υπήρχαν μόνο 6 μαθητές. Το υψηλότερο σημείο του νησιού είναι 470 μ.

Η Θύμαινα όπως και ολόκληρο το σύμπλεγμα των Φούρνων είναι ενταγμένη στο δίκτυο Natura 2000 ως ζώνη υψηλής προστασίας (ΖΕΠ) και χαρακτηρίζεται επίσης σημαντική περιοχή για τα πουλιά της Ελλάδας (ΣΠΠΕ)

Τη σχολική χρονιά 2021 - 2022 υπηρέτησε ως αναπληρώτρια δασκάλα στο Δημοτικό Σχολείο του νησιού η Ουρανία - Νεφέλη Κάππου, η οποία βραβεύτηκε από την Ακαδημία Αθηνών για το έργο της. Τη χρονιά αυτή το μονοθέσιο ΔΣ Θύμαινας συνεργάστηκε με τμήμα της 3ης Δημοτικού του Κολλεγίου Αθηνών.  
μικρογραφία|284x284εσ|Ο ενοριακός δίκλητος ναός της Θύμαινας
Ο ενοριακός ναός της Θύμαινας είναι Δίκλιτη Εκκλησία. Οι δύο ναοί είναι αφιερωμένοι στον Άγιο Γεώργιο και στην Ύψωση του Τιμίου Σταυρού.

Η εκκλησία του Αγίου Δημητρίου απέναντι απο τον οικισμό της Θύμαινας, κατασκευσμένη το 1998 στη μνήμη του Δημήτρη Μελιγκάρη  που απεβίωσε σε ηλικία μόλις 21 ετών απο τροχαίο ατύχημα από τους γονείς του Εμμανουήλ και Αντωνία Μελιγκάρη.

## Εξωτερικοί σύνδεσμοι

* Η ιστοσελίδα για τη Θύμαινα
* Θύμαινα: Ο μικρός παράδεισος του Αιγαίου στους Φούρνους Κορσεών από την https://www.ertnews.gr/
* https://www.lifo.gr/articles/oyrania-kappoy-mia-xehoristi-daskala-stin-akri-toy-aigaioy?amp
* https://www.tovima.gr/print/society/eidan-oti-ithela-na-voithiso/
* https://www.athenscollege.edu.gr/parents/events/2021/11/18/school-events/sinergasia-dka-me-to-1thesio-dim-sholio-thimenas-fournon-ikarias-tmima-3st

## Παραπομπές


Κατηγορία:Νησιά του βορειοανατολικού Αιγαίου
Κατηγορία:Χωριά της περιφερειακής ενότητας Ικαρίας
Κατηγορία:Δήμος Φούρνων Κορσεών
Λοχίας

Ο **λοχίας** είναι βαθμός υπαξιωματικού (OR-6) και παλαιότερα (OR-5), του ελληνικού Στρατού Ξηράς, ανώτερος του δεκανέα και κατώτερος του επιλοχία.

Ο αντίστοιχος βαθμός στους αγγλόφωνους στρατούς καλείται **Sergeant**.

## Ετυμολογία
Η λέξη λοχίας προέρχεται από το λόχος + *-ίας* (συνήθης κατάληξη πολλών ελληνικών ουσιαστικών).

## Διακρίσεις
**Ελλάδα:**

Στο Στρατό Ξηράς διακρίνονται σε:

* Μόνιμους, που προέρχονται από τη Σχολή Μονίμων Υπαξιωματικών (**ΣΜΥ**)
* Εθελοντές μακράς θητείας (**ΕΜΘ**)
* Οπλίτες πενταετούς υποχρέωσης (**ΟΠΥ/ΕΠΥ**)
* Επαγγελματίες οπλίτες (**ΕΠΟΠ**)
* Έφεδρους λοχίες. Ο βαθμός του έφεδρου λοχία απονέμεται τιμητικά δύο μήνες πριν από την απόλυση σε έφεδρους δεκανείς ειδικών δυνάμεων και ΕΛΔΥΚ που διακρίθηκαν κατά τη διάρκεια της θητείας τους

Οι αντίστοιχοι βαθμοί στο Πολεμικό Ναυτικό είναι ο κελευστής και στην Πολεμική Αεροπορία ο σμηνίας.

**Κύπρος:**

Στην Εθνική Φρουρά διακρίνονται σε:

* Μόνιμους, οι οποίοι προέρχονται από τη Σχολή Μονίμων Υπαξιωματικών (**ΣΜΥ**)
* Έφεδρους, οι οπόιοι εκπλήρωσαν την θητεία τους σαν λοχίες και σε εξαιρετικές περιπτώσεις, Δόκιμοι Έφεδροι Αξιωματικοί οι οποίοι δεν πληρούσαν τα κριτήρια για την ονομασία τους σαν Έφεδροι Ανθυπολοχαγοί.

Οι αντίστοιχοι βαθμοί στην Διοίκηση Ναυτικού είναι ο κελευστής και στην Διόικηση Αεροπορίας ο σμηνίας.


Αρχείο:Army-GRE-OR-06c.svg|Το διακριτικό του έφεδρου Λοχία στον ελληνικό στρατό.
Αρχείο:Cyprus-Army-OR-6c.svg|Το διακριτικό του έφεδρου Λοχία στην Εθνική Φρουρά.
Αρχείο:Army-GRE-OR-06b.svg|Το διακριτικό του Λοχία ΕΠΟΠ-ΕΜΘ στον ελληνικό στρατό.
Αρχείο:Army-GRE-OR-06a.svg|alt=Το διακριτικό του μόνιμου Λοχία στον ελληνικό στρατό (2004-σήμερα)[1]|Το διακριτικό του μόνιμου Λοχία στον ελληνικό στρατό (2004-σήμερα)
Αρχείο:Cyprus-Army-OR-6.svg|Το διακριτικό του μόνιμου Λοχία στην Εθνική Φρουρά.
Αρχείο:Army-GRE-OR-04 (1965).svg|Το διακριτικό του Λοχία Β' στον βασιλικό ελληνικό στρατό.
Αρχείο:GR-ARMY-OR6 (1965).svg|Το διακριτικό του Λοχία Α' στον βασιλικό ελληνικό στρατό.
Αρχείο:Army-USA-OR-05.svg|Το διακριτικό του Λοχία στις Ηνωμένες Πολιτείες.


## Δείτε επίσης
* Βαθμοί και διακριτικά των υπαξιωματικών του Ελληνικού Στρατού Ξηράς
* Βαθμοί και διακριτικά των στρατών ξηράς των μελών του ΝΑΤΟ
* Βαθμοί και διακριτικά των αξιωματικών του στρατού ξηράς των μελών του ΝΑΤΟ

## Παραπομπές


## Εξωτερικοί σύνδεσμοι

* Λεξιλογική προέλευση των βαθμών των Ενόπλων Δυνάμεων 

Κατηγορία:Στρατιωτικοί βαθμοί
Φαγκότο

thumb|Φαγκότο

Το **φαγκότο** (ιταλ. fagotto, ελλην. *βαρύαυλος*), είναι πνευστό μουσικό όργανο, που ανήκει στην οικογένεια του όμποε. Αναφέρεται για πρώτη φορά στο δεύτερο μισό του 16ου αιώνα, ωστόσο η σύγχρονη μορφή του με διπλό σωλήνα συναντάται από τον 17ο αιώνα. Η αξία του αναγνωρίστηκε από μεγάλους κλασικούς μουσικοσυνθέτες κυρίως κατά τον 18ο και 19ο αιώνα. Προήλθε από το παλαιό όργανο με την ονομασία *μπομπάρτα μπάσα*. Από το 18ο αιώνα χρησιμοποιούνταν αποκλειστικά ως σόλο όργανο. Στους επόμενους αιώνες υπέστη τροποποιήσεις και αποτέλεσε απαραίτητο μέλος για τις ορχήστρες, λόγω του μεγάλου φάσματος των ηχοχρωμάτων που είναι σε θέση να παραγάγει. Η έκτασή του ξεπερνά τις τρεις οκτάβες και παρουσιάζει ποικιλομορφία στον ήχο του, ο οποίος χαρακτηρίζεται πιο σκοτεινός και μελωδικός στις χαμηλές και μεσαίες νότες και γοερός στις υψηλότερες. Η εύθυμη χροιά του ενέπνευσε αρκετούς συνθέτες να το χρησιμοποιούν, με σκοπό να δώσουν κωμική εντύπωση. Παραλλαγή του είναι το κόντρα φαγκότο, ή *διπλό φαγκότο*, το οποίο είναι μεγαλύτερο σε διαστάσεις, του οποίου ο σωλήνας ξεπερνά συνολικά τα 5 μέτρα, και παίζει μία οκτάβα χαμηλότερα.

## Περιγραφή

Αποτελείται από έναν σωλήνα σε σχήμα κώνου. Έχει διπλή γλωττίδα. Πρόκειται για το δεύτερο πλέον βαθύφωνο από τα ξύλινα πνευστά όργανα της συμφωνικής ορχήστρας, εξού και η ονομασία *βαρύαυλος*, ενώ το πλέον βαθύφωνο είναι το "κόντρα φαγκότο". Από το όμποε διαφέρει σε βάθος κατά δύο οκτάβες. Το ύψος του φθάνει τα 1,3 μέτρα, ωστόσο το συνολικό μήκος του σωλήνα του, ο οποίος διπλώνεται, εκτείνεται περίπου μέχρι τα 2,5 μέτρα. 

Στη σύγχρονη εκδοχή του, το φαγκότο συναντάται με δύο διακριτούς τύπους: τον γερμανικό (ή Heckel) και τον γαλλικό (ή Buffet). Ο πρώτος είναι περισσότερο διαδεδομένος και αποτελείται από πέντε ανοικτές οπές και 24 τάπες. Ο δεύτερος περιλαμβάνει έξι ανοικτές οπές και 22 τάπες. 

Αν και τα πρώτα όργανα κατασκευάζονταν από πιο σκληρές ποικιλίες ξύλου, ο σφένδαμος αποτελεί παραδοσιακά το ξύλο που προτιμάται.

Τα μέρη του είναι: 1. Διπλή γλωττίδα 2. Σπείρα 3. Πλευρά 4. Βάση 5. Μπάσο 6. Καμπάνα

## Παραπομπές

## Πηγές
* Συλλογικό έργο, *Νέα Εγκυκλοπαιδεία*, εκδ. Μαλλιάρης-Παιδεία, 2006, τ. 26, σελ. 165.

## Εξωτερικοί σύνδεσμοι

* Charles Double Reed Company
* Fox Products - Bassoons, Oboes, English Horns
* International webpage for Bassoonists (www.BassoonSound.com)
* Resources and Information for Bassoonists
* International Double Reed Society
* British Double Reed Society
* Bassoon Fingering Charts

Κατηγορία:Ξύλινα πνευστά μουσικά όργανα
Μοσεσόε Β΄ του Λεσότο

Ο **Μοσεσόε Β΄ ** (Moshoeshoe II, πρώην όνομα: **Constantine Bereng Seeiso**, 1938-1996) ήταν ανώτατος αρχηγός στο Λεσότο και στη συνέχεια βασιλιάς του κρατιδίου, από το 1966 έως τον τραγικό θάνατό του, το 1996.

## Βιογραφία
### Πρώτα χρόνια
Γεννήθηκε στις 2 Μαΐου του 1938 και μορφώθηκε στο Κολέγιο της πόλης Ρόμα, στο Λεσότο. Στη συνέχεια στάλθηκε στην Αγγλία, εν μέσω φημών ότι ο θετός πατέρας του σκόπευε να τον δηλητηριάσει. Αρχικά πήγε στο Κολέγιο Έπλφορθ και στη συνέχεια στο Κόρπους Κρίστι της Οξφόρδης. Ενώ βρισκόταν εκεί η ζωή του δε διέφερε καθόλου από εκείνη ενός Άγγλου ευγενή και συμπεριελάμβανε κυνήγι, σκοποβολή και ψάρεμα. Το 1962 παντρεύτηκε την Ταμπίτα Μασέντλ Λεροτόλι Μοτζελάιν (Tabitha Masentle Lerotholi Mojelain ), η οποία έγινε γνωστή αργότερα με την ονομασία Μαμοάτο ('Mamohato), με την οποία απέκτησαν 2 γιους και 1 κόρη. 

## Βασιλεία
Πολλές φορές η πολιτική εξουσία του περιορίστηκε και η βασιλεία του διεκόπη δύο φορές. Στα πρώτα χρόνια της Βασιλείας του (1970), ο Λεαμπούα Τζόναθαν, τότε πρωθυπουργός, κατέλαβε την εξουσία και ανέλαβε τον έλεγχο της κυβέρνησης, στέλνοντας στην εξορία (Ολλανδία) τον Βασιλιά. Ο Μοσεσόε ανέκτησε κάποια εξουσία το 1986, όταν ανατράπηκε ο Τζόναθαν σε πραξικόπημα. Τον Φεβρουάριο του 1990 του αφαιρέθηκαν οι εξουσίες που του έδινε το Σύνταγμα. Τον Νοέμβριο της ίδιας χρονιάς ο γιος του, Λετσίε, πραγματοποίησε πραξικόπημα και ανέτρεψε τον πατέρα του, καταλαμβάνοντας ο ίδιος τον θρόνο. Για τα επόμενα χρόνια, ως το 1992, ο βασιλιάς έζησε εξόριστος στο Ηνωμένο Βασίλειο. Αποκαταστάθηκε στον θρόνο τον Ιανουάριο του 1995. Κυβέρνησε για βραχύβια θητεία, έως τον θάνατό του, τον Ιανουάριο της επόμενης χρονιάς. Στη διάρκεια της πολιτικής αναταραχής το 1970 και το 1990, και για έναν μήνα μετά τον θάνατο του βασιλιά το 1996, η χήρα του και μητέρα του Λετσίε, Μαμοάτο, ήταν αντιβασίλισσα.

## Θάνατος
Ο βασιλιάς σκοτώθηκε σε ηλικία 57 ετών σε τροχαίο δυστύχημα, όταν το αυτοκίνητό του ξέφυγε από την πορεία του σε ορεινό δρόμο του κρατιδίου, τις πρώτες πρωινές ώρες στις 15 Ιανουαρίου του 1996. Στο δυστύχημα βρήκε τον θάνατο και ο οδηγός του Μοσοσόε. Σύμφωνα με ανακοίνωση της κυβέρνησης, ο Βασιλιάς είχε μεταβεί στο Ματσιένγκ για να δει τα βοοειδή του στη 1 το πρωί και επέστρεφε στη Μαζερού όταν συνέβη το δυστύχημα.

## Παραπομπές


Μοσ
Αποπροσωποποίηση

Η **αποπροσωποποίηση** είναι μια διαταραχή της αντίληψης, που συνίσταται σε μεταβολή στη συνηθισμένη αίσθηση πραγματικότητας του ατόμου όσον αφορά τον εαυτό του. Κάποιος που βιώνει αυτή την κατάσταση μπορεί να νιώθει ότι παρατηρεί τον εαυτό του απ' έξω (με την έννοια ότι νιώθει το σώμα ή τις σκέψεις του σαν κάτι ξένο), να έχει την αίσθηση ότι η πραγματικότητα είναι σαν όνειρο ή σαν ταινία, ή ότι το σώμα του λειτουργεί και κινείται μηχανικά σαν ρομπότ, έχοντας ωστόσο πλήρη έλεγχο των κινήσεων του σώματός του. 

Η αποπροσωποποίηση είναι παρόμοια με την αποπραγματοποίηση και συνήθως οι δυο διαταραχές αντιμετωπίζονται ως μια. Ωστόσο, πιο συγκεκριμένα, η αποπραγματοποίηση είναι το αίσθημα ότι η εξωτερική πραγματικότητα δεν είναι αληθινή, ενώ η αποπροσωποποίηση είναι το αίσθημα ότι ο εαυτός κάποιου δεν είναι αληθινός, ότι είναι αποκολλημένος από το σώμα του. Η αποπραγματοποίηση και η αποπροσωποποίηση είναι συχνότερες σε διαταραχές όπως η κλινική κατάθλιψη, διπολική διαταραχή, έλλειψη ύπνου, και σε μερικούς τύπους επιληψίας.

## Περιγραφή

Όσοι βιώνουν την αποπροσωποποίηση νιώθουν πως είναι τελείως αποκολλημένοι από τον κόσμο και από το σώμα τους και πως δρουν ως μια τελείως ξεχωριστή οντότητα. Συχνά κάποιος που βιώνει αυτό το αίσθημα αναφέρει πως "η ζωή μοιάζει με ταινία" ή ότι τα πράγματα δεν τα νιώθει αληθινά. Ωστόσο, οι πάσχοντες έχουν πλήρη συνείδηση ότι αυτή η αντίληψη για το σώμα και τον ψυχισμό τους δεν είναι κανονική, πράγμα που κάνει πιο έντονη την ανησυχία τους ότι κάτι δεν πάει καλά, και μπορεί να ενισχύσει το άγχος αλλά και αυτά τα συμπτώματα μέσω θετικής ανάδρασης. Η αίσθηση της αποπραγματοποίησης και της αποπροσωποποίησης μπορεί να εμφανιστεί επίσης σε παροδικές καταστάσεις πολύ έντονου άγχους, όπως καταστάσεις που απειλούν τη ζωή του ατόμου ή προκαλούν μεγάλο φόβο.

## Δείτε επίσης

* Αποπραγματοποίηση

## Παραπομπές


## Εξωτερικοί σύνδεσμοι

* Διαταραχή αποπροσωποποίησης  
* King's College, London - Depersonalisation Research Unit 
* Shaunoconnor.com - A young man's story of experiencing and recovering from chronic depersonalization 

Κατηγορία:Ψυχολογικές παθήσεις και διαταραχές
Κατηγορία:Ψυχοπαθολογία
Ενιαίο δίκτυο

200px|right
**Το Ενιαίο Δίκτυο** αντιπροσωπεύει την σύνθεση δυο παραδοσιακών βορειοαμερικανικών αντιλήψεων στον σχεδιασμό περιοχών για συνοικισμούς το παραδοσιακό ορθογώνιο δίκτυο (Ιπποδάμειος νέμησις), χαρακτηριστικό του 19ου αιώνα, και το καμπυλόγραμμο σχέδιο των ημισελήνων και αδιέξοδων δρομίσκων των σύγχρονων προαστίων των μεγαλουπόλεων που αναπτυχθήκανε στην Αγγλία και Αμερική τον 20ό αιώνα.

Ο σκοπός του Ενιαίου Δικτύου είναι να προσφέρει μια ισορροπία μεταξύ της κίνησης πεζών και οχημάτων και να δημιουργήσει δρόμους που παρέχουν ασφάλεια, κοινωνική επαφή και εύκολη σύνδεση με κοινοτικές υπηρεσίες. 

Αυτές οι ιδιότητες επιτυγχάνονται, ενώ διατηρούνται τα πλεονεκτήματα της χρήσης γης και την υποδομή των συμβατικών προαστιακών σχεδίων, σε σύγκριση με το παραδοσιακό ορθογώνιο δίκτυο, που υποστηρίζεται από την σύγχρονη πολεοδομική κίνηση που ονομάζεται «Σχέδιο Παραδοσιακής Γειτονιάς» (Traditional Neighbourhood Design). Το Ενιαίο Δίκτυο αποτελείται από ένα ορθογώνιο δίκτυο κυκλοφορίας μεγάλης κλίμακας συγκεντρωτικών δρόμων που φέρουν μέτριες και μεγάλες ταχύτητες αυτοκινήτων. Τα οικοδομικά τετράγωνα αυτού του δικτύου έχουν μέγεθος 400 μέτρα επί 400 μέτρα, δηλαδή 160 στρέμματα. 

Μέσα σε κάθε τέτοιο τετράγωνο, που μπορεί να θεωρείται σαν μια γειτονιά, η διάταξη των δρόμων με τη μορφή ημισελήνου και αδιεξόδων περιορίζει την κυκλοφορία οχημάτων. Επιπλέον, ένα συνεχές σύστημα μονοπατιών για πεζούς στον ελεύθερο χώρο προσφέρει άμεση πρόσβαση σε πάρκα, δημόσιες συγκοινωνίες, κοινοτικές υπηρεσίες και μαγαζιά. Οι κάτοικοι μπορούν να διασχίζουν ένα οικοδομικό τετράγωνο πεζοί σε 5’ περίπου.thumb|400px|right|Περιοχη με τεσσερες γειτονιες και με την κεντρικη ζωνη

Οι πιο έντονες χρήσεις γης, όπως σχολεία, κοινοτικές υπηρεσίες, πολυκατοικίες και εμπόριο τοποθετούνται στο κέντρο του σχεδίου με πρόσβαση από αρτηρίες διπλής κατεύθυνσης. Το σχέδιο προσφέρει άνετη κυκλοφορία οχημάτων, χωρίς να θυσιάζεται η άνεση και η ασφάλεια των πεζών. Το όλο αυτό νέο πολεοδομικό έργο προωθείται στον Καναδά από την Καναδική Υπηρεσία Οικισμών 

Παρόμοια έρευνα και συζήτηση γίνεται και στην Ευρώπη, ιδιαίτερα στην Αγγλία, όπου επινοήθηκε ο όρος «ελεγχόμενη διείσδυση» (Filtered Permeability)  για να περιγράψει τον αστικό σχεδιασμό, που μεγιστοποιεί την ευκολία κίνησης πεζών και ποδηλατιστών, ενώ προσπαθεί να περιορίσει την κίνηση μηχανοκίνητων οχημάτων.

## Παραπομπές


## Εξωτερικοί σύνδεσμοι
* The Fused Grid
* Victoria Transportation Policy Institute
* CMHC on the Fused Grid
* Steve Melia

Κατηγορία:Χωροταξία - Πολεοδομία
ΕΝΑΔ

Το όνομα **ΕΝΑΔ** μπορεί να αναφέρεται:
* Στην ΕΝΑΔ Αγίου Δομετίου, αθλητικό σωματείο της Κύπρου
** Ένωσις Νέων Αγίου Δομετίου (ποδόσφαιρο), ποδοσφαιρικό τμήμα της ΕΝΑΔ
* Στην ΕΝ.Α.Δ. Πόλης Χρυσοχούς, ποδοσφαιρικό σωματείο της Κύπρου.
Νησιωτικό κράτος

thumb|right|Νησιωτικά κράτη στον κόσμο
**Νησιωτικό κράτος** ονομάζεται ένα κράτος το οποίο περιορίζεται εντελώς σε νησί ή πολλά νησιά μαζί, ή ένα σύμπλεγμα από πολλές νησιωτικές ομάδες, και έτσι το κράτος αυτό δεν έχει σύνορα με κάποια ήπειρο ή άλλες χώρες. Σαράντα επτά από όλα τα κράτη του κόσμου είναι νησιωτικές χώρες, συμπεριλαμβανομένων των περισσότερων από τα μικρότερα. Η Αυστραλία δεν περιλαμβάνεται στον πιo πάνω αριθμό, γιατί γεωγραφικά, είναι αρκετά μεγάλη σε έκταση και θεωρείται ως ήπειρος. Επίσης νησιωτικές χώρες δεν θεωρούνται οι εν μέρει νησιωτικές, όπως για παράδειγμα, η Ελλάδα, η Ιταλία και η Μαλαισία, όπως επίσης τα νησιωτικά εξαρτημένα εδάφη, όπως η Γροιλανδία. 

Οι νησιωτικές χώρες ή κράτη μπορούν να χωριστούν σε δύο ομάδες κατά προσέγγιση. Η πρώτη είναι η ομάδα των μεγάλων, και πυκνοκατοικημένων εθνών, τα οποία είναι συνήθως κοντά σε μία ήπειρο. Για παράδειγμα η Ιαπωνία, Νέα Ζηλανδία, Σρι Λάνκα, Φιλιππίνες, Κούβα, Ηνωμένο Βασίλειο, Μαδαγασκάρη και η Ινδονησία. Αυτές οι χώρες συνήθως έχουν κοινά πολιτιστικά και κοινωνικοπολιτικά στοιχεία με τους ηπειρωτικούς γείτονές τους. 

Η άλλη ομάδα αποτελείται από τις μικρότερες νησιωτικές χώρες όπως η Κύπρος, Μάλτα, Κομόρες, Μπαχάμες, Τόνγκα, και οι Μαλδίβες. Οι χώρες αυτές τείνουν να είναι πολύ διαφορετικές από χώρες της ευρωπαϊκής ηπείρου. Το μικρό τους μέγεθος συνήθως σημαίνει μικρή σε έκταση γεωργική γη και λίγους φυσικούς πόρους άρα μικρότερη οικονομική δύναμη. Ωστόσο, στη σύγχρονη εποχή, οι μικρότερες νησιωτικές χώρες του κόσμου έχουν καταστεί κέντρα τουρισμού και αυτό αποφέρει συνήθως ένα καλό εισόδημα. Γι' αυτό το λόγο στα νησιωτικά κράτη, ο κυρίαρχος τομέας της βιομηχανίας είναι συνήθως ο τουρισμός. 

Ορισμένες νησιωτικές χώρες επικεντρώνονται σε ένα ή δύο μεγάλα νησιά, όπως το Ηνωμένο Βασίλειο, η Νέα Ζηλανδία και η Ιαπωνία. Άλλα έχουν κατανεμηθεί σε εκατοντάδες ή χιλιάδες μικρότερα νησιά, όπως οι Φιλιππίνες, Ινδονησία ή οι Μαλδίβες. Ορισμένες νησιωτικές χώρες μοιράζονται μέρος της έκτασης των νησιών τους με άλλες χώρες. Παραδείγματα είναι το Ηνωμένο Βασίλειο και η Ιρλανδία, η Αϊτή και η Δομινικανή Δημοκρατία, η Ινδονησία και η Παπούα Νέα Γουινέα.

## Κατάλογος ανά ήπειρο
Τα περισσότερα νησιωτικά κράτη βρίσκονται στην Ωκεανία, συνολικά.

### Αμερική

### Ασία

### Αφρική

### Ευρώπη

### Ωκεανία
* Όλα τα Κυρίαρχα κράτη της Ωκεανίας είναι νησιωτικά, και αποτελούνται αποκλειστικά από συστάδες νησιών.
Έμμυ Ρόσουμ

Η **Εμμανουέλ Γκρέυ Ρόσουμ** (αγγλ.: *Emmanuelle Grey "Emmy" Rossum*, 12 Σεπτεμβρίου 1986) είναι Αμερικανίδα ηθοποιός, τραγουδίστρια-στιχουργός.

## Πρώτα βήματα
Η ίδια γεννήθηκε στην Νέα Υόρκη.Είναι το μοναχοπαίδι της  Cheryl Rossum.Οι γονείς της χώρισαν οταν η μητέρα της αυτήν εγκυμονούσε.Μεγάλωσε στην Νέα Υόρκη με την μητέρα της και εως το 2007  η ίδια ειχε συναντήσει τον πατέρα της μόνο δύο φορές. Η ίδια πήρε το όνομα του προππάπου της,όπου
το πρώτο του όνομα ήταν Εμμανουήλ.

## Προσωπική ζωή

Είναι απόφοιτος του Spence School, ένα ιδιωτικό σχολείο στο Μανχάταν. Αποφοίτησε από το λύκειο στα 15 της χρόνια και τώρα σπουδάζει στο Columbia University. 
Ήταν παντρεμένη με τον Justin Siegel, έναν μουσικό παραγωγό για ενάμιση χρόνο μέχρι που χώρισαν το 2009.Το διαζύγιό τους οριστικοποιήθηκε τον Δεκέμβριο του 2010.Αργότερα η Ρόσουμ σύναψε σχέση με τον τραγουδιστή των Counting Crows, Adam Duritz,αλλά τον Σεπτέμβριο του 2010 το ζευγάρι
χώρισε.
Απο το έτος 2011 και έπειτα, η Ρόσουμ έχει συναψει ερωτική σχέση με τον Tyler Jacob Moore, συμπρωταγωνιστή της στην σειρά Shameless.

## Φιλμογραφία

## Βραβεία

* 1997: Προτάθηκε — Βραβεία Young Artist, *Best Performance in a TV Movie or Pilot – Supporting Young Actress* = " Ιδιοφυία
* 2004: Προτάθηκε — Golden Globes, "Best Performance by an Actress in a Motion Picture - Musical or Comedy" = "Το φάντασμα της όπερας "
* 2004: Προτάθηκε — Online Film Critics Society Award for Best Breakthrough Performance = " Το φάντασμα της όπερας" 
* 2004: Προτάθηκε — Satellite Award for Best Actress - Motion Picture Musical or Comedy = "Το φάντασμα της όπερας"
* 2004: Προτάθηκε — MTV Movie Awards, *Breakthrough Female* - *[[Μετά την επόμενη μέρα]]*
* 2004: Κέρδισε — Βραβεία Young Artist, *Best Performance in a Feature Film – Leading Young Actress* = "Το φάντασμα της όπερας"

## Αναφορές


## Εξωτερικοί σύνδεσμοι

*H Έμμυ Ρόσουμ στην IMDb
*
*Emmy Rossum στο  Twitter

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Σκοποβολή

[thumb|160px|Η [ΗΠΑ|Αμερικανίδα σκοπεύτρια Hattie Johnson]]
left|60px
Η **σκοποβολή** είναι ένα άθλημα, που έχει τις ρίζες του βαθιά από τα προϊστορικά χρόνια. Βασική αφορμή για την ανάπτυξή της ήταν η ανάγκη του ανθρώπου προς επιβίωση, ιδιαίτερα στα προϊστορικά χρόνια, για το κυνήγι των θηραμάτων του. Για να είναι λοιπόν αποτελεσματικός στο κυνήγι, έπρεπε με κάποιο τρόπο να εκπαιδεύεται και να συνηθίζει το όπλο του, όπως αυτό εκφράζεται με την πάροδο του χρόνου και την συμβολή της τεχνολογίας.

Στην σύγχρονη μορφή του αθλήματος, αποκλειστικό ρόλο για την μετέπειτα εξέλιξή του έπαιξε το γεγονός οτι η σκοποβολή μπήκε στο πρόγραμμα των Ολυμπιακών αγώνων το 1896.

Η σύγχρονη πλέον αγωνιστική σκοποβολή χωρίζεται σε δύο μεγάλες κατηγορίες και παράλληλα σε δύο μεγάλες ομοσπονδίες. Η τοξοβολία εκπροσωπείται από την **Ελληνική Φίλαθλο Ομοσπονδία Τοξοβολίας (Ε.Φ.Ο.Τ.)** ενώ τα αεροβόλα και πυροβόλα όπλα από την **Σκοπευτική Ομοσπονδία Ελλάδος (ΣΚ.Ο.Ε.)**.

Η σκοποβολή είναι πλούσια σε αγωνίσματα, με την πλειοψηφία τους να είναι Ολυμπιακά και εκπροσωπούνται ιεραρχικά από διεθνείς ομοσπονδίες.
## Εξωτερικοί σύνδεσμοι

*Σκοπευτικός Όμιλος Αττικής - Skomat Shooting Club
*Ελληνική Φίλαθλος Ομοσπονδία Τοξοβολίας (Ε.Φ.Ο.Τ.) 
* Σκοπευτική Ομοσπονδία Ελλάδος (ΣΚ.Ο.Ε.)
*Σκοπευτήριο Παύλου Μελά Θεσσαλονίκης ΣΚ.Ο.Α.ΑΠΘ - Ανδρομέδα
* Δημοσιογραφική κάλυψη του αθλήματος. Χρήσιμη ιστοσελίδα με νέα για τη σκοποβολή 
* Τμήμα Σκοποβολής Παναθηναϊκού Α.Ο.  
* Σκοπευτική Λέσχη "ΖΕΥΣ" 
* Εθνικός Σκοπευτικός Όμιλος Θεσσαλονίκης
* Forum για το άθλημα με μεγάλο και εξαιρετικά χρήσιμο υλικό

* Αθλητικό Σκοπευτικό Σωματείο Ελλήνων Λεγεωνάριων (Α.Σ.Σ.Ε.Λ.)
* Σκοπευτικός Όμιλος Κρουσώνα "ΜΑΛΕΒΙΖΙ"
*Ελληνικός Σκοπευτικός Σύλλογος "ΑΛΦΑ"
Δίοι

Οι **Δίοι** ήταν αρχαίο θρακικό φύλο που κατοικούσε στην περιοχή της Ροδόπης, στην κοιλάδα του μέσου και άνω ρου του Νέστου και ανατολικά του.

Πανάρχαιο πελασγικό φύλο, παρακλάδι των Οδρυσών, που θεωρούνταν ότι κατάγονταν από τον Δία για αυτό και ονομάζονταν και Δίοι. Οι Δίοι είχαν ιδρύσει αποικίες δίνοντας σε όλες το όνομα Δίον, γνωστότερη είναι το Δίον Πιερίας. Δίοι πήραν μέρος στον Τρωικό πόλεμο και στην εκστρατεία του Μεγάλου Αλεξάνδρου.

Η περιοχή στην οποία κατοικούσαν ήταν η ανατολική όχθη του Νέστου, βόρεια της Ηδωνίδας, από τις πηγές έως τα Θρακικά Τέμπη και η κοιλάδα του Δεσπάτη. Η περιοχή που πολύ αργότερα, κατά την Οθωμανική περίοδο ήταν γνωστή με το όνομα Τσετς. Επίσης, η περιοχή τους περιελάμβανε την βόρεια πλαγιά του Φαλακρού και το όρος Ελατιά. Βόρεια-βορειοανατολικά των Δίων ζούσαν οι Βέσσοι, νότια-νοτιοανατολικά οι Σάτρες, βορειοδυτικά οι Παιόπλες και νοτιοδυτικά οι Οδομάντες.

## Πηγές
*Αθανασίου Λ. Κορμάλη, *Ανατολική Θράκη*, Β΄έκδοση, εκδόσεις Πελασγός, Αθήνα 1994

Κατηγορία:Αρχαία Θράκη
Κατηγορία:Αρχαία ελληνικά φύλα
Κατηγορία:Χώρα των Διών
Κατηγορία:Οδρύσαι
Γεώργιος Παναγόπουλος

Ο **Γεώργιος Παναγόπουλος** (1910-1988) διετέλεσε δήμαρχος Αιγίου κατά την περίοδο 1974-1978 ενώ συνέγραψε και ιστορικές μελέτες σχετικές με το Αίγιο. 

## Βιογραφία
Γεννήθηκε στο Αίγιο το 1910 και ήταν γιος του συμβολαιογράφου Αιγίου Δημητρίου Παναγόπουλου. Σπούδασε νομικά στο Πανεπιστήμιο Αθηνών. Εργάστηκε στη γενέτειρά του ως δικηγόρος και στη συνέχεια ως συμβολαιογράφος. Νυμφεύτηκε την Αιγιώτισσα καθηγήτρια μουσικής Σπυριδούλα (Πίπη) Αργυριάδη. Από νωρίς εντρύφησε στην ιστορία της πόλης του Αιγίου και της Αιγιάλειας, πράγμα το οποίον επιβεβαιώνει το συγγραφικό του έργο.
Απεβίωσε στις 5 Ιουνίου 1988. Το μεγάλο του αρχείο του, προϊόν πολυετούς έρευνας, κληροδότησε στο Τοπικό Ιστορικό Αρχείο στο Αίγιο (Παράρτημα των Γενικών Αρχείων του Κράτους) ενώ ορισμένες ιστοριοδιφικές του μελέτες παραμένουν ανέκδοτες.

## Η προσφορά του
Με δικές του ενέργειες ανεγέρθη το 1955 το κτήριο της Στέγης των Γραμμάτων και των Τεχνών Αιγίου, το θέατρο που στεγάζει και σήμερα τη Φιλαρμονική Αιγίου Ευτέρπη. Στα 1970-1971 Ο Γ. Παναγόπουλος  έκανε προσπάθειες για να καθιερωθεί η 26η Ιανουαρίου (η ημέρα της Μυστικής Συνέλευσης της Βοστίτσας) ως τοπική εορτή, οι ενέργειές του ωστόσο απέβησαν άκαρπες. 

Το έργο της σύντομης δημαρχίας του (1974-1978) ήταν πολύπλευρο, στραμμένο πάντοτε γύρω από την προβολή και ανάδειξη της ιστορικής, πνευματικής και καλλιτεχνικής παράδοσης του Αιγίου. Πρωτοστάτησε στην ίδρυση της Εταιρείας Φίλων της αρχαίας Ελίκης, της Δημοτικής Πινακοθήκης,της Φιλοτελικής Εταιρείας, του Σκακιστικού Ομίλου, του Χορευτικού Ομίλου Αιγίου. 

Επί των ημερών του αναβιώθηκαν τα *Ανθεστήρια* (ανοιξιάτικες γιορτές του παλιού Αιγίου), ανακαινίστηκε το νεοκλασικό της Δημοτικής Βιβλιοθήκης Αιγίου, εγκαινιάστηκαν οι εγκαταστάσεις της Ε.Β.Ο. (Ελληνική Βιομηχανία Όπλων) και ξεκίνησαν έργα με στόχο την ανάπλαση της παραλίας του Αιγίου με την κατεδάφιση ορισμένων ερειπωμένων σταφιδαποθηκών. Επίσης τέθηκαν οι βάσεις για την αναπαλαίωση δύο νεοκλασικών της πόλης του, της Παλαιάς Δημοτικής Αγοράς (έργο του Ερνέστου Τσίλλερ, σημερινό Αρχαιολογικό Μουσείο) και του Παλαιού Νοσοκομείου (σημερινό Πολιτιστικό Κέντρο.

## Συγγραφικό έργο
**Ιστορία της Φιλαρμονικής Αιγίου (1892-1952)*, Αίγιον 1953 (Έπαινος της Ακαδημίας Αθηνών)
**Η Αστική Κοινότης της Βοστίτσας κατά την Β΄ Βενετοκρατία (Συμβολή εις την ιστορίαν της Πόλεως Αιγίου)*, Αθήνα 1981
*"Το Βενετικόν κτηματολόγιον της Βοστίτσας και η σημασία του εις την έρευναν της Πελοποννησιακής Ιστορίας" στα *Πρακτικά του Β΄ Διεθνούς Συνεδρίου Πελοποννησιακών Σπουδών*, τ. Γ΄, Αθήνα 1981-82, σελ. 433-440
**Η Μυστική Συνέλευσις της Βοστίτσας (Αιγίου) (26-30 Ιανουαρίου 1821)*, Αθήνα 1983
**Το [[Ενετικό Κτηματολόγιο της Βοστίτσας|Βενετικό Κτηματολόγιο της Βοστίτσας]]* (σε συνεργασία με τον Κ. Ντόκο), έκδοση Μορφωτικού Ινστιτούτου Αγροτικής Τραπέζης της Ελλάδος, Αθήνα 1993
**Αίγιο, Μνημεία και Τέχνη* (σε συνεργασία με το ζωγράφο Σπύρο Κρητικό), έκδοση της Δημοτικής Βιβλιοθήκης Αιγίου & Εκδόσεις Νηρέας, 2002

## Παραπομπές


Κατηγορία:Δήμαρχοι Αιγίου
Κατηγορία:Έλληνες συγγραφείς του 20ού αιώνα